**Kolbotn, Oppegård og Gjersjøen Rotary Klubber er aktive støttespillere i Rotarys arbeid mot polio. Bill og Melinda Gates’ vaksinefond dobler DITT bidrag**Derfor vil 100 kr bli til 300 kr i Rotarys arbeid med å vaksinere mot polio. Det gir oss mulighet til å utrydde poliosykdommen og spare mennesker fra sykdom, handikap og død.

**Faktaark for Polio - Poliomyelitt – Barnelammelse:** Polio(myelitt) er en meget smittsom virussykdom, dobbel så smittsom som Covid 19, som i noen tilfeller kan gi muskelsvekkelser, lammelser og død. Alle aldersgrupper kan rammes. For å være trygg, må 95% av et lands barn være vaksinert mot polio. 140 land har ikke nådd det målet.

**Smittemåte:** Viruset opptrer i hovedsak under uhygieniske forhold, og smitter mellom mennesker, i dråpesmitte, i kontakt med infisert avføring (kloakk), mat, vann, insekter. Viruset tas opp via munn og nese, etableres i tarm og via blodet og nerver til sentralnervesystemet, der nerver til tverrstripet muskulatur (ben-, arm-, pustemuskler) dør og fører til lammelser av berørte muskler. **En smittet person kan være smittebærer i inntil 4 måneder!**

**Symptomer og forløp:** Poliomyelitt er i 90% av tilfellene uten symptomer, eller med svært lette symptomer. De som får lette symptomer, får feber, muskelsmerter, kvalme og oppkast i 1-2 uker. 5 - 10% av de smittede utvikler hjernehinnebetennelse. Mindre enn 1 % utvikler lammelser. Mange blir avhengig av støtteskinner, krykker, eller rullestol.

**Årsak og behandling:** Polio er en virussykdom uten medisiner som kan hjelpe. Fysioterapi er viktig for å støtte bevegelsesfunksjoner. I alvorlige tilfeller må den syke i perioder eller hele livet ha hjelp av pustemaskin.

**Forebyggende behandling = Vaksine: *Kun vaksine kan forebygger poliosykdom***. I Norge hører poliovaksinen med i barnevaksinasjonsprogrammet, og gis 5 ganger før fylte 16 år. Vaksinen gitt i Norge inneholder dødt virusmateriale og kan IKKE gi sykdommen. Det er viktig også i voksen alder å ta påfyllsvaksine, og **revaksinasjon bør skje hvert 10. år.** Sjekk vaksinestatus på Helsenorge.no.

**Postpoliosyndrom:** Senskader hos personer med tidligere paralytisk (lammende) polio kan komme flere tiår etter den akutte sykdommen, og rammer også mange av de 90% som ble smittet uten å ha fått lammelser. Postpoliosyndrom består av ny muskelsvakhet, smerter og tretthet. I USA anslås gruppen som ble rammet «uten å få lammelser» å utgjøre mellom 20-70% av postpoliosyndrom pasienter, og vi antar dette også gjelder i Norge. Man regner med at flere enn 10.000 personer som ble rammet av polio i Norge fortsatt er i live, og deres plager forverres.

**Rotary Internationals** polioengasjement startet i 1978, og ble i 1985 hetende Polio Pluss og End Polio Now. Det er Rotarys største humanitære prosjekt i land som trenger støtte. Rotary samarbeider bl.a. med WHO, UNICEF, GAVI og Bill og Melinda Gates’ vaksinefond i dette arbeidet, og har bidratt til at antallet av verdens poliotilfeller er redusert med 99,9%. De landene der det ville polioviruset fortsatt forekommer er Afghanistan og Pakistan.
**Over 3 milliarder barn har blitt vaksinert, og hvert år vaksineres nye 400 millioner barn i 60 land!** Massevaksineringen benytter dråpevaksine, som inneholder svekket virus. I ekstremt få tilfeller kan disse mutere i tarm eller kloakk og føre til et virus som kan gi lammelser (cVDPV 1-3). Dette skjedde bl.a. i Gaza i 2024, der vaksinestopp i den pågående krigen rammet uvaksinerte barn født under konflikten. Internasjonalt press førte til midlertidig stopp i krigshandlinger slik at nærmere 600.000 barn ble vaksinert på 12 dager.

**Poliovirus og Covid-19:** **Polioviruset er nesten dobbelt så smittsom som Covid-19.** Alle sentra som arbeider med Poliovaksine har hjulpet til med å utvikle vaksine mot Covid-19. En helt ny dråpevaksine mot polio er nå utviklet (mRNA-vaksine mot cVDPV2), og 2 milliarder doser er til nå gitt. Den vil ikke føre til muterte virusutbrudd. Denne ble brukt i Gaza-aksjonen. Vaksineringsarbeidet mot Polio fortsetter for fullt også i årene fremover.
**Støtte kan gis som kontanter eller VIPPS 578162. Takk for at du hjelper oss!**